The Highlights. The Highlights — kanadalik qoʻshiqchi The Weekndning ikkinchi eng katta xitlar albomi boʻlib, jahon miqyosida chiqarilgan birinchi albomidir. Albom The Weekndning toʻrtinchi studiyaviy albomi "After Hours" (2020) va birinchi eng katta xitlar albomi "The Weeknd in Japan" (2018) chiqqanidan keyin 2021-yil 5-fevralda taqdim etildi. Bu Super Bowl LV tanaffus shousi chiqishidan oldinroq chiqarildi. Treklar roʻyxati The Weekndning "Billboard" 200 da birinchi oʻrinni egallagan uchta albomlari: "Beauty Behind the Madness" (2015), "Starboy" (2016) va "After Hours" (2020), uning debyut miksteypi "House of Balloons" (2011), "My. Dear Melancholy" (2018) mini-albomidagi qoʻshiqlardan, shuningdek, uning ikkita hamkorlik ishi: Ariana Grandening "My Everything" (2014) albomidan „Love Me Harder“ va "Black Panther: The Album" (2018) dagi Kendrick Lamar bilan kuylangan „Pray for Me“ treklari kiritilgan. Albom muqovasi. Albom muqovasida The Weeknd oʻzining "After Hours" (2020) toʻrtinchi studiyaviy albomi muqovasida kiygan qizil kostyumdan foydalanishni davom ettiradi. Muqova rasmida kiygan maxsus kostyum u Super Bowl LVning tanaffus shousi va yuqorida aytib oʻtilgan albomning toʻrtinchi singli boʻlgan "Save Your Tears" qoʻshigʻining musiqiy klipida kiygan kostyum bilan bir xil. Tanqidiy qabul. "Allmusic"dan Andy Kellman toʻplamni maqtab, shunday dedi: „The Highlights – bu yaxshi tanlangan boshlanish nuqta… barcha asosiy singllarni oʻz ichiga olmasligi esa katalogning chuqurligidan dalolat beradi“. Tijoriy koʻrsatkichlar. "The Highlights" AQSh "Billboard" 200 roʻyxatiga 89 000 ta albom ekvivalenti, shu jumladan 10 000 sof albom sotuvi bilan ikkinchi oʻrinda kirib keldi, 2019-yil 28-dekabrdagi chartda ikkinchi oʻrinni egallagan Blake Sheltonning "Fully Loaded: God’s Country" (2019) dan keyingi eng katta xitlar albomi uchun birinchi haftadagi eng katta sotuvga ega boʻldi. Toʻplam-albom chartda 130 haftadan koʻproq vaqt qolishga muvaffaq boʻldi. 2021-yil 27-dekabr holatiga koʻra, "The Highlights" "Hits" maʼlumotlariga koʻra, yilning eng koʻp sotilgan yigirma birinchi albomi boʻldi, albom 2021-yil oxirigacha 1 004 000 ta albom ekvivalentini, shu jumladan 74 000 ta sof albom sotuvi, 226 000 ta qoʻshiq sotuvi, 1,1 milliard audio-strimlar va 160 million koʻrishlarga ega boʻldi. Kelgusi yilda "The Highlights" yilning eng koʻp sotilgan oltinchi albomi boʻldi, 2022-yil oxiriga kelib jami 1,600,000 albom ekvivalenti, shu jumladan 51,000 sof albom sotuvi, 205,000 ta qoʻshiq sotuvi, 2 milliard audio-strimlar va 198 million koʻrishlarga ega boʻldi.